28-гадовы прадстаўнік Англіі пачаў матч з серыі ў 74 балы ў стартавым фрэйме, але пры ліку 30:74 і толькі адным чырвоным на стале Уільямс паставіў цудоўны снукер, які дазволіў яму атрымаць чатыры штрафныя ачкі і свабодны шар, пасля чаго ён правёў клірэнс у 41 бал і выдрапаў фрэйм, адкрыўшы лік у паядынку. Марк Сэлбі зраўняў лік з вышэйшым брэйкам у 46 ачкоў у другой партыі, а ў трэцім фрэйме аформіў першую соценную серыю ў 113 балаў і выйшаў наперад у матчы — 2:1. Снукерыст з Уэльса пакінуў за сабой чацвёрты фрэйм з серыяй у 68 балаў, пасля чаго Сэлбі выканаў брэйк у 78 ачкоў, вярнуўшы лідарства, аднак серыяй у 132 балы ў шостай партыі Марк Уільямс зноў зраўняў лік — 3:3. Пры ліку 4:38 у сёмай партыі Уільямс здзейсніў падыход у 51 ачко, але 4-ы сеяны турніру паставіў снукер на апошнім чырвоным, пасля чаго атрымаў свабодны шар і перамог у фрэйме, а ў восьмай партыі аформіў серыю ў 95 балаў і ўпершыню ўсталяваў адрыў у два ачкі. У апошнім фрэйме першай сесіі Сэлбі атрымаў магчымасць давесці перавагу да трох партый, але пры ліку 45:1 памыліўся на простым чорным і дазволіў апаненту выканаць выдатны клірэнс у 67 балаў і скараціць адставанне да перапынку да ліку 4:5[165].